Deċiżjoni tal-Kummissjoni
tal-21 ta' Marzu 2003
dwar il-pubblikazzjoni tar-referenza ta' l-istandard EN 1495:1997 "Il-pjattaformi tar-rfigħ - pjattaformi tax-xogħol għat-tixbit ma' l-arbli" skond id-Direttiva 98/37/KE tal-Parlament Ewropew u tal-Kunsill
(innotifikata fid-dokument bin-numru C(2003) 831)
(Test b'rilevanza għaż-ŻEE)
(2003/224/KE)
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat il-Direttiva 98/37/KEE tal-Parlament Ewropew u tal-Kunsill tat-22 ta' Ġunju 1998, dwar l-approssimazzjoni tal-liġijiet ta' l-Istati Membri li għandhom x'jaqsmu mal-makkinarju [1], kif emendata bid-Diretiva 98/79/KE [2], u b'mod partikolati l-Artikolu 6(1) tagħha,
Wara li kkonsidrat l-opinjoni tal-kumitat permanenti stabbilit skond l-Artikolu 5 tad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li jistabbilixxi proċedura għall-provvediment tat-tagħrif fil-qasam ta' l-i standards u r-regolamenti tekniċi [3], kif emendata bid-Direttiva 98/48/KE) [4],
Billi:
(1) L-Artikolu 2 tad-Direttiva 98/37/KEE jippovdi illi l-makkinarju jista' jitqiegħed fis-suq u jitħaddem biss jekk ma jipperikolax is-sigurtà tal-persuni, ta' l-annimali domestiċi u tal-proprjetà, meta stallat u miżmum kif jixraq u wżat bil-għan maħsub għalih.
(2) Meta standard nazzjonali li jittrasponi l-i standard armonizzat, li r-riferenzi għalih ikunu ġew ippubblikati fil-Ġurnal Uffiċjali ta' l-Unjoni Ewropea, ikopri waħda jew iktar mill-ħtiġiet essenzjali ta' salvagward, il-magna mibnija skond dan l-i standard hija preżunta li tissodisfa l-ħtiġiet essenzjali rilevanti.
(3) L-Istati Membri jridu jippubblikaw ir-referenzi ta' l-i standards nazzjonali li jittrasponu l-i standards armonizzati li jkunu ġew ippubblikati fil-Ġurnal Uffiċjali ta' l-Unjoni Ewropea.
(4) Skond l-Artikolu 6(1) tad-Direttiva 98/37/KE, l-Olanda ddepożitat oġġezzjoni formali bl-effett illi l-i standard EN 1495:1997 adottat mill-Kumitat Ewropew ta' l-Istandardizzazzjoni (CEN) fil-21 ta' April 1997 u li r-referenzi tiegħu ġew ippubblikati fil-Ġurnal Uffiċjali tal-Komunitajiet Ewrope [5] fit-13 ta' Marzu 1998 ma jissodisfax għal kollox il-ħtiġiet essenzjali tas-saħħa u s-sigurtà.
(5) Il-Kummissjoni tirrikonoxxi illi l-użu tal-makkinarju intressat jista' jkun ta' periklu, ġaladarba l-i standard En 1459:1997 jonqos milli jissodisfa l-ħtiġiet esenzjali tas-saħħa u s-sigurtà li għandhom x'jaqsmu mad-disinn u l-kostruzzjoni tal-makkinarju u tal-komponnti tas-sigurtà 1.5.15 "Ir-riskju taż-żliq, tat-tfixkil jew ta' l-uqigħ", 1.7.4 "Struzzjonijiet" u 6.3 "Ir-riskju li l-persuni jaqgħu minn fuq it-trasportatur". Rigward il-paragrafu 5.3.2.4, l-aħħar subparagrafu tas-7.1.2.12, it-tablla 8 u l-figura 9 ta' l-i standard EN 1495:1997 b'mod patikolari, il-Kummissjoni tikkonsidra illi l-qisien meħuda fid-disinn u l-kostruzzjoni tal-pjattaforma ma jippermettux li jiġi ggarantit livell għoli tas-sigurtà fl-użi kollha previsti tal-prodott.
(6) Fl-interess tas-sigurtà u taċ-ċertezza legali, il-pubblikazjoni tar-referenzi ta' dan l-i standard għandhom ikunu akkumpanjati bi twissija approprjata u l-Istati Membri għandhom iżidu twissija identika fl-i standards nazzjonali tagħhom meta jittrasponi l-i standard EN 1495:1997.
(7) Ir-referenza għall-i standard EN 1495:1997 għandha tiġi ppubblikata mill-ġdid kif jixraq,
ADOTTAT DIN ID-DEĊIŻJONI:
Artikolu 1
Ir-referenza ta' l-i standard EN 1495:1997 hija mibdula bit-test idikjarat fl-Anness.
Artikolu 2
Meta, skond l-Artikolu 5(2) tad-Direttuva 98.37/KE, L-Istati Membri jippubblikaw ir-referenzi ta' standard nazzjonali li jittrasponi l-i standard EN 1495:1997 armonizzat, għandhom iżidu ma' din il-pubblikazjoni twissija identika għal dik ipprovvduta fir-referenza ta' l-i standard 1495:1997 kif iddikjarata fl-Anness.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fil-21 ta' Marzu 2003.